OpenLLM-France/wikimedia huggingface dataset:
# Sodaville

Sodaville és una població dels Estats Units a l'estat d'Oregon. Segons el cens del 2000 tenia 290 habitants.

## Demografia

Segons el cens del 2000, Sodaville tenia 290 habitants, 105 habitatges, i 80 famílies. La densitat de població era de 361,2 habitants per km².
Dels 105 habitatges en un 37,1% hi vivien nens de menys de 18 anys, en un 61% hi vivien parelles casades, en un 10,5% dones solteres, i en un 22,9% no eren unitats familiars. En el 18,1% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,15.
Per edats la població es repartia de la següent manera: un 29% tenia menys de 18 anys, un 6,2% entre 18 i 24, un 28,3% entre 25 i 44, un 24,5% de 45 a 60 i un 12,1% 65 anys o més.
L'edat mediana era de 38 anys. Per cada 100 dones de 18 o més anys hi havia 94,3 homes.
La renda mediana per habitatge era de 41.875$ i la renda mediana per família de 45.682$. Els homes tenien una renda mediana de 28.750$ mentre que les dones 21.875$. La renda per capita de la població era de 14.596$. Aproximadament el 7,7% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sodaville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Sodaville». American Fact Finder. Oficina del Cens dels Estats Units, 12-01-2010.
# Carena del Bassot (Navès)

La Carena del Bassot és una serra situada al municipi de Navès (Solsonès), amb una elevació màxima de 1.317 metres.

## Referències

* ↑ «Carena del Bassot (Navès)». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Setge de Xàtiva (1086)

El Setge de Xàtiva de 1086 fou una de les batalles dutes a terme per Yahya al-Qàdir per a dominar de l'emirat de Balànsiya.

## Antecedents

El 1086 Al-Múndhir Imad-ad-Dawla, emir de Turtuixa i Dàniyya, rebia el suport de Berenguer Ramon II per capturar l'emirat de Balànsiya i obtenir la continuïtat territorial, estava sent fustigat per l'Emirat de Saraqusta, que tenia com aliat Rodrigo Díaz de Vivar, especialment actiu a la zona de Morella.
Alfons VI de Castella va conquerir Balànsiya el febrer de 1086 amb les tropes castellanes d'Alvar Fáñez, que es quedà encarregat de la defensa perquè Yahya al-Qàdir hi pogués governar l'emirat de Balànsiya, on fou reconegut tret de Xàtiva, on el seu wali, ibn Mahqur es va negar a jurar jurament al nou emir.
Yahya al-Qàdir va requerir expressament per segona vegada el seu jurament amb un emissari amb presents, i amb la seva nova negativa, Xàtiva fou assetjada.

## El setge

Ibn Mahqur va sol·licitar el suport de l'emir de Dàniyya, i Al-Múndhir Imad-ad-Dawla, amb el suport de mercenaris catalans, comandats per Guerau Alemany II de Cervelló van aixecar el setge, i Xàtiva passà a mans d'Al-Múndhir Imad-ad-Dawla.

## Conseqüències

Ibn Mahqur va ser rellevat com a wali de Xàtiva i va fixar la seva residència a Dàniyya, amb les seves riqueses.
Al-Múndhir Imad-ad-Dawla amb el suport dels mercenaris catalans comandats per Guerau Alemany II de Cervelló van atacar Balànsiya el 1086, defensada per Alvar Fáñez, però van haver de desistir.

## Referències

* 1 2 3 4 Hernández Cardona, Francesc Xavier. «Volum II: Temps de Conquesta». A: Història militar de Catalunya. 2a Ed.. Rafael Dalmau Editor, 2004, p.28. ISBN 84-232-0655-6.
* ↑ Coscollá, Vicente. La Valencia musulmana (en castellà). Carena Editors, 2003, p.35. ISBN 8487398758.
* 1 2 3 4 5 Guichard, Pierre. Al-Andalus Frente a la Conquista Cristiana: Los Musulmanes de Valencia, Siglos XI-XIII (en castellà). Universitat de València, 2001, p.443. ISBN 8470308521.
# Canis lupus orion

Canis lupus orion és una subespècie del llop (Canis lupus) que fou classificada com a tal l'any 1935 per Reginald Innes Pocock.

## Descripció

* És de color blanc o pàl·lid i molt semblant a Canis lupus arctos.
* Se sospita que el seu menor pes és a causa de la desnutrició i no pas a una diferència morfològica amb altres subespècies de llop.

## Distribució geogràfica

Es troba a Groenlàndia.

## Referències

* ↑ Mammal Species of the World (anglès)
* 1 2 3 Cosmosmith (anglès)
* ↑ Knowledgerush Arxivat 2008-11-18 a Wayback Machine. (anglès)

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# AIM-9 Sidewinder

El míssil AIM-9 Sidewinder és un míssil aire-aire supersònic de curt abast i guiatge infraroig, utilitzat sobretot en caces de reacció i en alguns helicòpters de combat.
És el míssil d'aquest tipus més utilitzat als països occidentals i ha estat en servei durant més de 50 anys. L'AIM-9 és un dels míssils aire-aire més antics, econòmics i reeixits amb unes 270 victòries confirmades fins a l'actualitat.
El nom sidewinder es refereix a la denominació en anglès d'una serp verinosa amb un sentit capaç de percebre l'escalfor per tal de caçar les seves preses (petits mamífers).

## Desenvolupament i introducció al servei

El primer disseny tenia la denominació Sidewinder 1 i va ser disparat per primer cop el 3 de setembre de 1952 i el primer cop que va destruir un objectiu (un avió teledirigit) fou l'11 de setembre de 1953. Durant el 1954 es va realitzar 51 llançament de prova addicionals, realitzats per la USAF al Holloman Air Development Center. Finalment el 1955 s'inicià la producció del model de sèrie, l'AIM-9B, que es va desplegar operativament l'any següent començant pels caces Grumman F-9 Cougar i els FJ-3 Fury de la Marina dels Estats Units.

## Referències

* ↑ «F-16 Armament». f-16.net. [Consulta: 7 juliol 2014].
* ↑ «Raytheon AIM-9 Sidewinder». www.designation-systems.net. [Consulta: 2 febrer 2010].
* 1 2 3 Tom Hildreth «The Sidewinder Missile». Air-Britain Digest. Air-Britain, 40, 2, 01-03-1988, pàg. 39–40. ISSN: 0950-7434.

## Vegeu també

* Míssil aire-aire
* Guiatge de míssils
* Caça (avió)
# Fred Lipsius

Fed Lipsius, és un saxofonista, pianista i arranjador de jazz, nascut en el Bronx, Nova York, el 19 de novembre de 1943.
Va estudiar en el Berklee College of Music (1961-1962), i va tocar amb alguns grups locals abans d'integrar-se en la banda de jazz rock, Blood, Sweat & Tears, amb la qual va estar des de 1967 fins a 1972. Després, ha tocat amb músics com Cannonball Adderley, Thelonious Monk, Zoot Sims, Eddie Gomez, Al Foster, George Mraz, Larry Willis, Randy Brecker i molts altres. Ha gravat més de 30 àlbums com a acompanyant o com a capdavanter i, des de 1984, és professor titular de Berklee, a Boston.

## Referències

* ↑ Berklee. «BERKLEE: Faculty Biography». Arxivat de l'original el 2012-10-10. [Consulta: abril 2011].
# Wout Buitenweg

Wout Buitenweg (Utrecht, 24 de desembre de 1893 - 10 de novembre de 1976) fou un futbolista neerlandès de la dècada de 1920.
Fou internacional per la selecció dels Països Baixos entre 1913 i 1928, participant en els Jocs Olímpics de 1928.
Pel que fa a clubs, jugà a l'UVV Utrecht i USV Hercules.

## Referències

* ↑ RSSSF, Miscellaneous player records
* ↑ Intl career stats - Voetbalstats
* ↑ Wout Buitenweg a National-Football-Teams.com (anglès)
* ↑ Profile - UVV (neerlandès)
* ↑ Profile - Voetbal Legends (neerlandès)
# María Isabel Salud Areste

María Isabel Salud Areste (Sant Climent de Llobregat, 17 de setembre de 1961) és una política espanyola membre d'Esquerra Unida. Ha estat diputada per la circunscripción electoral de Guipúscoa des del 12 de juliol de 2016 fins al 5 de març de 2019, per a la XII Legislatura Espanyola.

## Trajèctòria

Isabel Salud va treballar com a administrativa a Barcelona dels 16 als 19 anys. L'any 1991 va obtenir una plaça de funcionària administrativa a l'Ajuntament d'Eibar (Guipúscoa). Va treballar al departament d'obres fins a l'any 1998. Des d'aleshores fins al juny de 2016 treballà d'assessora sindical de CCOO, a aquest consistori i a altres administracions locals de Gipuzkoa.
Membre d'Unides Podem, Isabel Salud ha estat diputada d'aquesta coalició al Congrés per Gipuzkoa des del 2016 fins al 2019, i coordinadora General d'Ezker Anitza-IU des de l'any 2012, càrrec que va assumir després de dimitir com a Secretària General del PCE-EPK. S'inicià en el moviment veïnal al seu poble natal, Sant Climent de Llobregat, als anys 80, passant a ser regidora durant dues legislatures fins que es va traslladar a viure a Euskadi per motius personals. A Euskadi ha exercit tasques de responsabilitat en moviments socials i d'organització a l'EPK. L'any 2016 s'incorporà a les tasques de diputada d'Units Podem al Congrés, després que en les eleccions generals del 26 de juny de 2016 fos elegida diputada per Guipúscoa al Congrés dels Diputats, càrrec que ocupà fins al de març de 2019. També ha estat delegada i assessora sindical de Comissions Obreres (CCOO) a l'administració local a Gipuzkoa.

## Referències

* 1 2 «XII Legislatura (2016-2019). Salud Areste, María Isabel». Congrés dels Diputats. [Consulta: juliol 2020].
* ↑ «Listado de los 350 diputados elegidos en las elecciones generales del 26-J». 20 minutos, 27-06-2016 [Consulta: 16 novembre 2022].
* 1 2 3 «María Isabel Salud Areste». Ezker Anitza. Arxivat de l'original el 16 de novembre 2022. [Consulta: 16 novembre 2022].
# Simpsonichthys rosaceus

Simpsonichthys rosaceus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 3 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ «Simpsonichthys rosaceus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Carena del Marcet

La Carena del Marcet és una formació muntanyosa del terme municipal de Granera, al Moianès.
Està situat a l'extrem nord-oriental del terme, on forma un contrafort nord-occidental del Serrat del Calbó. És a la dreta del torrent del Carner i a l'esquerra del torrent de les Tutes; comença a pujar al sud-est del Marcet, on hi ha la Fàbrica del Marcet, i s'adreça cap al sud-est, fins a arribar a la masia del Carner, on enllaça amb el Serrat del Calbó. En el seu vessant septentrional s'estén la Baga del Marcet.

## Enllaços externs

* La Carena del Marcet en el seu entorn, a l'Institut Cartogràfic de Catalunya
# Cantó de Nolay

El cantó de Nolay és un cantó francès del departament de Costa d'Or, situat al districte de Beaune. Té 17 municipis i el cap és Nolay.

## Municipis

* Aubigny-la-Ronce
* Baubigny
* Chassagne-Montrachet
* Cormot-le-Grand
* Corpeau
* Ivry-en-Montagne
* Jours-en-Vaux
* Molinot
* Nolay
* Puligny-Montrachet
* La Rochepot
* Saint-Aubin
* Saint-Romain
* Santenay
* Santosse
* Thury
* Vauchignon

## Història

Llista dels consellers generals successius :
| Data d'elecció | Identitat | Partit |
| 1945-1964 | André Cochon | Divers droite |
| 1964-1970 | Georges Rave | radical |
| 1970-1988 | Jean-Philippe Lecat | UDR, després RPR, després UDF |
| 1988-2001 | François Desmoulins-Lebeault | Divers droite |
| 2001- | Emmanuel Bichot | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 6.089 | 6.539 | 6.328 | 6.338 | 6.452 | 6.482 | 6.245 |
| A partir de 1990: Població sense dobles comptes |||||||
# AIM

«AIM» té aquests significats:
* Aïm, municipi del krai de Khabàrovsk, a Rússia
* AIM (motocicleta), fabricant de motocicletes italià
* AOL Instant Messenger (AIM), programari de missatgeria
* Moviment Indi Americà (American Indian Movement, AIM), organització per la lluita dels drets dels indis americans
# François Omam-Biyik

François Omam-Biyik va ser un destacat futbolista camerunès dels anys 90 que jugava de davanter.

## Biografia

François Omam-Biyik va néixer el 21 de maig de 1966 a Sakbayenne (Camerun). Va ser un dels futbolistes camerunesos més destacat dels anys noranta. Va disputar tres fases finals del Campionat de Món entre 1990 i 1998. Un dels seus moments més destacats el va viure al Mundial d'Itàlia 90 on un gol seu en el partit inaugural serví per a donar la victòria als africans, enfront dels defensors de títol, Argentina. En total disputà 63 partits internacionals amb el Camerun.
A nivell domèstic Omam-Biyik va desenvolupar la major part de la seva carrera al futbol francès, destacant els anys al Racing Club de Lens. De fet el jugador té també la nacionalitat francesa. Deixà el futbol professional en acabar la temporada 1999-2000.

## Trajectòria esportiva

* Canon Yaoundé 1986 - 87
* Stade lavallois Mayenne Football Club 1987 - 1990
* Stade Rennais FC 1990 - 1991
* AS Cannes 1991 - 1992
* Olympique de Marsella 1992
* Racing Club de Lens 1992 - 1995
* Club América 1995 - 1997
* Yucatán de Mérida 1997
* UC Sampdoria 1997 - 1998
* Telamon FC 1998 - 1999
* Berrichonne de Châteauroux 1999 - 2000
# Włodzimierz Lubański

Włodzimierz Lubański (Gliwice, 28 de febrer de 1947) és un exfutbolista polonès de la dècada de 1960.
Fou 75 cops internacional amb la selecció polonesa en els quals marcà 48 gols, amb la qual participà en els Jocs Olímpics d'Estiu de 1972 i a la Copa del Món de Futbol de 1978.
Pel que fa a clubs, defensà els colors de Górnik Zabrze, Lokeren, Valenciennes i Stade Quimpérois.
In 1972, li fou concedit el títol de "Mestre Meritat de l'Esport de la URSS".

## Referències

* ↑ «Wlodzimierz Leonard Lubanski - Matches in European Cups».
* ↑ «Wlodzimierz Leonard Lubanski - Goals in International Matches».
* ↑ Włodzimierz Lubański a National-Football-Teams.com (anglès)
* ↑ Panorama of the 1972 Sports Year (en russian). Moscow: Fizkultura i sport, 1973, p. 122-124.
# Matsubara

Matsubara (松原市, Matsubara-shi) és una ciutat i municipi de la prefectura d'Osaka, al Japó. Matsubara actua de capital de facto i municipi més poblat de la regió de Minamikawachi.

## Geografia

Administrativament Matsubara es troba a la prefectura d'Osaka i a la regió administrativa no oficial de Minamikawachi. Matsubara limita amb els municipis d'Osaka i Yao al nord. Al sud limita amb la ciutat de Sakai i a l'est amb els municipis de Fujiidera i Habikino.
Geogràficament, el municipi de Matsubara es troba al centre exacte de la prefectura d'Osaka, encaixat en un cantó entre les grans ciutats de Sakai i Osaka, cosa que ha fet que Matsubara siga més que res una ciutat dormitori.

## Història

Es creu que, al segle v, l'emperador Hanzei va establir a aquesta zona el seu palau. L'actual àrea del municipi de Matsubara formava fins al 1871 part de la província de Kawachi i encara avui Matsubara forma part de la regió administrativa prefectural de "Minamikakawachi" o Kawachi sud. Duarnt el període Tokugawa el territori va formar part també del domini de Tannan, tenint la seua capital on ara es troba Matsubara.

### Cronologia

* 1889: L'1 d'abril els pobles de Matsubara, Amami, Nunose, Miyake i Ega passen a formar part del districte de Tanboku.
* 1896: L'1 d'abril es crea el districte de Nakakawachi resultat de la fusió d'altres anteriors, com el de Tanboku. Els municipis d'aquest, passen a formar part del districte de Nakakawachi.
* 1942: Matsubara assoleix l'estatus de vila, romanent encara al districte de Nakakawachi.
* 1947: Amami assoleix l'estatus de vila, romanent encara al districte de Nakakawachi.
* 1955: Les viles d'Amami, Matsubara i els pobles de Nunose, Miyake i Ega es fusionen per a crear la ciutat de Matsubara, la ciutat número 21 a la prefectura.

## Govern
### Assemblea municipal

La composició (2019) del ple municipal de Matsubara és la següent:
| Partit | Partit | Regidors |
| Kōmeitō | KMT | 4 / 18 |
| Partit Liberal Democràtic | PLD | 4 / 18 |
| Partit Comunista del Japó | PCJ | 4 / 18 |
| Associació de la Restauració d'Osaka | ARO | 2 / 18 |
| Matsubara Mirai | MM | 2 / 18 |
| Independents | | 1 / 18 |
| Escons vacants | | 0 / 18 |

### Alcaldes

En aquesta taula només es reflecteixen els alcaldes democràtics, és a dir, des de l'any 1947.
| Període | Alcalde | Partit |
| 1955-1959 | Shunichirō Yasuda | Ind |
| 1959-1963 | Shinzō Morii | Ind. |
| 1963-1967 | Shunichirō Yasuda | Ind. |
| 1967-1974 | Masahiko Hasegawa | Ind. |
| 1974-2001 | Tadaaki Tshuchihashi | Ind. |
| 2001-2009 | Takanori Nakano | Ind. |
| 2009- | Hirofumi Sawai | Ind. |

## Transport
### Ferrocarril

* Ferrocarril Kinki Nippon (Kintetsu)
** Estació de Kawachi-Amami
** Estació de Nunose
** Estació de Takaminosato
** Estació de Kawachi-Matsubara

## Agermanaments

* Tsukigase (Nara), prefectura de Nara, Japó (1985)
* Wenshan (Taipei), República de la Xina (2014)

## Referències

* ↑ https://kansai.tensyoku40.net/img/osakafuarea_c1.gif
* ↑ «議員紹介|松原市» (en japonès). Arxivat de l'original el 2018-12-24. [Consulta: 1r octubre 2019].
# Simpsonichthys reticulatus

Simpsonichthys reticulatus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 2 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ «Simpsonichthys reticulatus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Carme Enguix Sifré

Maria del Carme Enguix Sifré (Alzira, anys 30-anys 90) va ser una mestra d'educació primària d'Alzira, Ribera Alta, on té un carrer dedicat a la seua persona.
Va destacar per la seua tasca docent als anys 60 i 70, arribant a ser directora del Col·legi Ana Sanchis d'Alzira, creat per l'empresari Lluís Suñer.
Va militar a Unitat del Poble Valencià des dels anys 80, sent regidora per este partit. En 1992 va participar, junt amb el PSPV-PSOE, en la moció de censura que va fer fora de l'alcaldia Francisco Blasco Castany, expulsat del partit socialista juntament amb el seu germà, el conseller Rafael Blasco. Després d'aquella votació, un grup de gent comandats per Consuelo Císcar va embrutar amb farina i ous als regidors que van votar a favor d'aquella moció, entre ells Mari Carmen.
Poc després, Carme Enguix moriria de càncer.

## Referències

* 1 2 3 4 5 La maestra Mari Carmen «Estaría bien no olvidar que los cimientos de Compromís no se construyeron en una legislatura, sino con el esfuerzo de mujeres y hombres durante décadas, en duras condiciones» - article de Salvador Enguix a La Vanguardia del 6 de juliol de 2015 (castellà)
# Societat de la Llengua Còrnica

La Societat de la Llengua Còrnica (còrnic: Keskowethyans an Taves Kernewek IPA,) és un ens públic creat el 2005 a Cornualla, Anglaterra, Regne Unit, per tal de promoure l'ús i el desenvolupament de la llengua còrnica. Està formada per representants de societats lingüístiques, d'organitzacions culturals i econòmiques, i del govern local de Cornualla. L'organització és finança parcialment a través del programa Objective One de la Unió Europea, del Departament per a les Comunitats i el Govern Local del govern del Regne Unit i del Consell Cornualla.
Fou inicialment l'encarregada de regular l'ortografia còrnica estandarditzada (en anglès: Standard Written Form, SWF). Actualment aquesta tasca es du a terme per l'Akademi Kernewek.

## Organitzacions representades

* Agan Tavas
* Cussel an Tavas Kernuak
* Kesva an Taves Kernewek
* Kowethas an Yeth Kernewek

## Vegeu també

* Bòrd na Gàidhlig
* Foras na Gaeilge
* Revitalització de la llengua
* Llengües en el Regne Unit
* Llista de reguladors lingüístics
* Ofis Publik ar Brezhoneg

## Referències

* ↑ BBC News - Breakthrough for Cornish language - 19 maig 2008

## Enllaços externs

* Cornish Language Partnership - lloc oficial Arxivat 2017-11-06 a Wayback Machine.
# Carbonara di Po

Carbonara di Po és un municipi situat al territori de la província de Màntua, a la regió de la Llombardia, (Itàlia).
Carbonara di Po limita amb els municipis de Bergantino, Borgofranco sul Po, Castelnovo Bariano, Magnacavallo i Sermide.
Pertanyen al municipi les frazioni de Carbonarola i Cavo.

## Galeria

* Localització de Carbonara di Po a la província de Màntua
# AIM-7 Sparrow

El míssil AIM-7 Sparrow és un míssil aire-aire de mitjà abast i guiatge per radar dissenyat per la força aèria dels Estats Units d'Amèrica, utilitzat sobretot en caces de reacció. És un dels míssils aire-aire més utilitzats per les forces aèries occidentals tot i que actualment està en procés de ser retirat en favor de l'AIM-120 AMRAAM o l'IRIS-T.

## Referències

* ↑ Directory of U.S. Military Rockets and Missiles: Raytheon AIM-7/RIM-7 Sparrow. Designation Systems.

## Vegeu també

* Míssil aire-aire
* Guiatge de míssils
* Caça (avió)